РЕШЕНИЕ НА КОМИСИЯТА
от 17 март 2008 година
за изменение на Решение 2007/176/ЕО за установяване на списък със стандарти и/или спецификации за електронни съобщителни мрежи, услуги и прилежащи съоръжения и услуги
(нотифицирано под номер C(2008) 1001)
(текст от значение за ЕИП)
(2008/286/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/21/ЕО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги (Рамкова директива) (1), и по-специално член 17, параграф 1 от нея,
след консултации с Комитета по регулиране на съобщенията,
като има предвид, че:
(1)
На 11 декември 2006 г. Комисията прие Решение 2007/176/ЕО (2) за установяване на списък със стандарти и/или спецификации за електронни съобщителни мрежи, услуги и прилежащи съоръжения и услуги. Глава VIII от този списък се отнася за услуги, свързани с радио- и телевизионно разпръскване.
(2)
Хармонизираното предоставяне на наземно телевизионно разпръскване на мобилни платформи е от съществено значение за постигане на мащабни икономии в ЕС. В съобщението си за Укрепване на вътрешния пазар за мобилна телевизия (3) Комисията определи стандарта DVB-H (Digital Video Broadcasting Handheld) като най-подходящ за бъдещото развитие на наземната мобилна телевизия в Европа и заяви намерението си да прибави този стандарт към списъка със стандарти,
ПРИЕ НАСТОЯЩОТО РЕШЕНИЕ:
Член 1
В приложението към Решение 2007/176/ЕО, в глава VIII от списъка със стандарти се добавя следния текст в точка 8.3 (Цифрово радиоразпръскване):
„Цифрово телевизионно разпръскване (посредством преносими терминали)
DVB-H
ETSI EN 302 304
Версия 1.1.1“
Член 2
Адресати
Адресати на настоящото решение са държавите-членки.
Съставено в Брюксел на 17 март 2008 година.